ซื้ออุปกรณ์พื้นฐาน เข้าสู่อาชีพช่างภาพ ถ่ายภาพให้สวย
ถ้าคุณเพิ่งเริ่มหัดถ่ายภาพ ให้เลือกกล้องแบบ Point & Shoot หรือกล้องสะท้อนภาพเลนส์เดี่ยวระบบดิจิตอล (DSLR) ที่คุณรู้สึกว่าถนัด ไม่ต้องไปสนใจว่ามันจะจับภาพได้กี่เมกะพิกเซลหรือแพงแค่ไหน เริ่มจากกล้องที่คุณมีกำลังซื้อและซื้ออุปกรณ์มือสองขณะที่คุณเรียนรู้มากขึ้น  คุณอาจจะซื้อกล้องประกอบใหม่ (Refurbished) มาหัดถ่ายก็ได้ ไม่ว่าคุณจะซื้อกล้องรุ่นไหน คุณต้องอ่านคู่มือของกล้องรุ่นนั้น เพราะมันจะบอกคุณว่ากล้องรุ่นนั้นมีลักษณะพิเศษอย่างไร คุณควรใช้เลนส์ไพร์มเพื่อให้คุณสามารถควบคุมภาพได้มากขึ้น โดยเฉพาะอย่างยิ่งแสงและความเบลอของพื้นหลัง เลนส์นี้เป็นเลนส์ฟิกซ์เพราะฉะนั้นมันจะไม่ซูม เลนส์ไพร์มมีประโยชน์มากตอนที่คุณยังหัดหาสมดุลของรูรับแสง สปีดชัดเตอร์ และความไวแสง เลนส์ไพร์มทั่วไปสำหรับเริ่มต้นคือ  50mm 1.8 คุณอาจจะคิดง่ายๆ ว่าถ้าคุณมีเมมโมรีการ์ดพื้นที่ความจุเยอะๆ แค่นี้ก็น่าจะพอแล้ว แต่เมื่อเวลาผ่านไปเมมโมรีการ์ดก็อาจจะหายหรือไม่ทำงานได้ ซื้อเมมโมรีการ์ดที่มีพื้นที่ความจุต่างกันเอาไว้สัก 3-4 อันและเอาบางอันใส่ไว้ในกระเป๋ากล้องเพื่อให้คุณมีเมมโมรีการ์ดติดตัวไว้ตลอด เมมโมรีการ์ดมีอายุการใช้งานอยู่ที่ 2-5 ปี เพราะฉะนั้นคุณต้องคอยเปลี่ยนด้วย ซื้อขาตั้งกล้องราคาไม่แพงเพื่อเอามายึดตัวกล้อง ขาตั้งกล้องจะทำให้กล้องอยู่กับที่ เพราะฉะนั้นคุณก็จะสามารถถ่ายภาพสปีดชัตเตอร์ยาวๆ ได้โดยที่ภาพไม่เบลอ เช่น คุณสามารถถ่ายภาพช่วงเย็นตอนที่แสงน้อยได้ ถ้าคุณไม่สามารถซื้อขาตั้งกล้องได้ ให้ใช้กองหนังสือหรือวางกล้องไว้ตรงหัวเสาเพื่อไม่ให้มันเขยื้อน ซื้อกระเป๋ากล้องหรือกระเป๋าเป้สำหรับใส่กล้อง เลนส์ที่คุณอยากเอาไปด้วย และขาตั้ง แต่คุณต้องแน่ใจว่าคุณสะพายไปไหนมาไหนถนัด ไม่อย่างนั้นคุณจะไม่ใช้มันจริงๆ กระเป๋ากล้องส่วนใหญ่มีช่องเล็กๆ สำหรับใส่เลนส์ ฟิวเตอร์ และเมมโมรีการ์ด การแต่งภาพในคอมพิวเตอร์เป็นงานส่วนใหญ่ของการสร้างภาพที่สวยงาม เลือกซอฟต์แวร์แต่งภาพที่มีเครื่องมือที่คุณคิดว่าต้องใช้หลังการถ่ายภาพ เช่น ปรับสมดุลสีและเล่นกับคอนทราสต์ Capture One Pro Adobe Lightroom และ Photoshop เป็นโปรแกรมแต่งภาพที่ได้รับความนิยมมาก แต่ต้องแน่ใจว่าภาพที่ถ่ายมาไม่เบลอ ถ้าคุณคิดจะเข้าสู่วงการช่างภาพอาชีพ คุณก็อาจจะมีสไตล์การถ่ายภาพที่อยากถ่ายในใจอยู่แล้ว แต่ถ้ายังไม่รู้ก็ให้ลองถ่ายหลายๆ สไตล์ดู เช่น เน้นไปที่การถ่าย :  วิจิตรศิลป์ แฟชั่น การจัดแต่งอาหารและผลิตภัณฑ์ ธรรมชาติและภูมิทัศน์ ครอบครัวและเหตุการณ์ การถ่ายภาพวารสารศาสตร์ พอคุณสะสมภาพถ่ายที่คุณภาคภูมิใจได้มากแล้ว เลือกมาสัก 10-20 ภาพเข้ามาอยู่ในแฟ้มสะสมผลงาน โดยใส่รูปที่คุณจะเอาไปให้ว่าที่ลูกค้าดูด้วย อย่าลืมว่าแฟ้มสะสมผลงานควรเน้นสไตล์การถ่ายภาพที่คุณอยากถ่ายเป็นอาชีพ คุณอาจจะมีแฟ้มสะสมผลงานที่จับต้องได้เพื่อเปิดดูพร้อมกับลูกค้า และแฟ้มสะสมผลงานแบบออนไลน์ที่คุณสามารถให้ลูกค้าเข้าไปดูได้ พยายามใช้โซเชียลมีเดีย เช่น Facebook Twitter และ Instagram ใช้ได้มากที่สุด การโพสต์และการลงภาพเป็นประจำจะทำให้คุณได้รับการติดตามอย่างล้นหลามและทำให้งานของคุณมีคุณค่า อย่าลืมให้คนดูเข้าไปที่เว็บไซต์ของคุณเพื่อให้เขาสั่งภาพถ่ายหรือจ้างคุณได้ ช่างภาพบางคนชอบเน้นลงภาพในโซเชียลมีเดียก่อนแล้วค่อยทำแฟ้มสะสมผลงานแบบเป็นเรื่องเป็นราว ซึ่งคุณจะเลือกทำแบบไหนก็ได้ที่คุณสบายใจ เพราะไม่มีวิธีการไหนผิดหรือถูกอยู่แล้ว ถ้าคุณอยากให้การถ่ายเป็นอาชีพของคุณจริงๆ จำไว้ว่ามีอย่างอื่นที่คุณต้องทำมากมายนอกเหนือไปจากการถ่ายภาพ ตัดสินว่าคุณพอใจที่จะปรับสมดุลความต้องการเหล่านี้หรือคุณอยากมีคนมาเป็นหุ้นส่วนธุรกิจด้วยหรือไม่ ช่างภาพต้องมีทักษะการเข้าสังคมสูง เพราะคุณต้องติดต่อกับลูกค้า . คุณอาจจะรู้สึกท้อใจได้ง่ายๆ ถ้าอาชีพช่างภาพของคุณไม่ได้เกิดขึ้นเร็วอย่างที่คิดไว้ ในการติดตามความคืบหน้าของตัวเองนั้น ให้ตั้งเป้าหมายระยะสั้นและเป้าหมายระยะยาวที่ทำได้จริงผสมกัน กำหนดเวลาไว้ให้บางเป้าหมายเพื่อให้คุณรับผิดชอบต่อเป้าหมายของตัวเอง เช่น บอกตัวเองว่าคุณจะถ่ายภาพงานแต่งงาน 3 งานใน 1 ปี เป้าหมายระยะยาวอาจจะเป็นการถ่ายภาพงานแต่งงานทุกสัปดาห์ในช่วงหน้าร้อน หาสิ่งที่ทำให้คุณหลงใหลการถ่ายภาพจริงๆ และใช้เวลาถ่ายภาพสิ่งนั้นให้เยอะๆ แทนที่จะพยายามถ่ายภาพที่สมบูรณ์แบบที่สุด ให้พยายามถ่ายสิ่งที่ทำให้คุณตื่นเต้นหรือจุดประกายความสุขแทน เช่น ถ้าคุณชอบเที่ยว ให้ถ่ายทุกสิ่งทุกอย่างที่เจอในทริป ผ่านไปสักพักคุณอาจจะพบว่าคุณชอบถ่ายสถาปัตยกรรมและผู้คนที่คุณพบเจอมากเป็นพิเศษ ในฐานะมือใหม่ ให้ถ่ายทุกสิ่งทุกอย่างที่คุณสนใจ จดจ่อไปที่สิ่งที่อยู่ในช่องมองภาพก่อนที่คุณจะกดถ่ายภาพ เคล็ดลับการถ่ายภาพคลาสสิกก็คือจัดองค์ประกอบภาพตามกฎสามส่วน จินตนาการว่าภาพของคุณแบ่งออกเป็นสามส่วนทั้งแนวนอนและแนวตั้ง จากนั้นให้เอาวัตถุที่น่าสนใจไปอยู่ตรงเส้นพวกนั้น  เช่น แทนที่จะถ่ายภาพให้ต้นไม้อยู่ตรงกลาง ให้ขยับกล้องไปอีกหน่อยเพื่อให้ต้นไม้อยู่ตรงซ้ายล่างของภาพและคุณก็จะเห็นหุบเขาอยู่ด้านหลัง ถ้าคุณอยากถ่ายภาพอะไรบางอย่างแบบโคลสอัปมากๆ เช่น ดอกไม้หรือแมลง ให้ปรับเป็นโหมดมาโคร โหมดนี้จะทำให้คุณจับรายละเอียดของภาพได้ เมื่อคุณพบสิ่งที่คุณอยากถ่ายและจัดองค์ประกอบแล้ว ให้ถ่ายออกมา 3-4 ภาพ จากนั้นขยับเข้าไปใกล้ๆ เพื่อให้วัตถุนั้นใหญ่เต็มเฟรมและถ่ายอีก 3-4 ภาพ เดินไปรอบๆ เพื่อถ่ายภาพจากมุมต่างๆ จากนั้นให้เดินห่างออกมาจากวัตถุ คุณอาจจะพบว่าการขยับเข้าไปถ่ายใกล้ๆ หรือไกลออกมาให้ภาพที่สวยกว่าที่คุณคิดไว้ก็ได้ วิธีนี้เป็นเคล็ดลับที่ช่วยคุณได้ถ้าคุณไม่รู้ว่าจะถ่ายภาพออกมาอย่างไรดี แค่เดินไปรอบๆ วัตถุนั้นจนกว่าจะมีอะไรเข้าตา คุณอาจจะเริ่มถ่ายภาพจากการตั้งค่าแบบอัตโนมัติ และให้ใช้โหมดอัตโนมัติจนกว่าคุณจะพร้อมเรียนรู้เพิ่มเติมและมีความคิดสร้างสรรค์มากขึ้น พอคุณเริ่มถ่ายภาพในโหมด Manual คุณจะสามารถควบคุมรูรับรับแสง สปีดชัตเตอร์ และความไวแสงได้ ทั้งหมดนี้จะมีผลต่อคุณภาพของรูปที่คุณถ่าย เช่น สมมุติว่าคุณอยากถ่ายลู่วิ่ง ถ้าคุณถ่ายในโหมดอัตโนมัติ กล้องก็อาจจะถ่ายภาพนักวิ่งค้างไว้เพื่อให้ได้ภาพนิ่ง แต่ถ้าคุณอยากได้ภาพที่ตัวนักวิ่งเบลอและดูเหมือนกำลังวิ่งเร็วมาก ให้ใช้โหมด Manual เพื่อชะลอสปีดชัตเตอร์ วิธีเพิ่มพูนทักษะการถ่ายภาพที่ดีที่สุดก็คือการถ่ายภาพให้บ่อยที่สุด และเพื่อให้การถ่ายภาพน่าสนใจมากขึ้น คุณอาจจะตั้งโจทย์ให้ตัวเองแล้วเอาภาพให้ช่างภาพมืออาชีพหรือเพื่อนดู เช่น กำหนดให้ตัวเองถ่ายภาพแอกชั่นหนึ่งวัน ถ่ายภาพธรรมชาติในวันถัดไป แล้ววันต่อมาก็ถ่ายภาพอาหารหรือแฟชั่น คุณอาจจะลองเรียนถ่ายภาพหรือไปเวิร์กช็อปเพื่อที่คุณจะได้ฟีดแบ็กแบบ 1 ต่อ 1
เลือกกล้องตามระดับความถนัด. ถ้าคุณมีกล้อง DSLR ให้ซื้อเลนส์ไพร์ม. ซื้อเมมโมรีการ์ดไว้หลายๆ อันเพื่อให้คุณมีที่เก็บข้อมูลสำรอง. ซื้อขาตั้งกล้องเพื่อให้ได้ภาพที่คมชัด. เก็บอุปกรณ์ไว้ในกระเป๋ากล้อง. ติดตั้งซอฟต์แวร์แต่งภาพในคอมพิวเตอร์. ลองถ่ายภาพหลายๆ สไตล์. จัดทำแฟ้มสะสมผลงานอย่างเป็นรูปธรรมเพื่อรวบรวมผลงานที่ดีที่สุด. เผยแพร่ผลงานในโซเชียลมีเดีย. เรียนรู้มุมมองทางธุรกิจของการเป็นช่างภาพมืออาชีพ. ตั้งเป้าหมายที่ทำได้จริง ถ่ายภาพที่สร้างแรงบันดาลใจให้กับคุณ. หัดจัดองค์ประกอบภาพ. ปรับระยะห่างระหว่างวัตถุ. เล่นกับความสัมพันธ์ 3 ปัจจัยในการรับแสงเพื่อให้คุณถ่ายรูปได้ดั่งใจมากขึ้น. หาเวลาฝึกให้ได้มากที่สุด.
https://www.wikihow.com/Start-Doing-Photography https://www.wikihow.com/Start-Doing-Photography https://www.wikihow.com/Start-Doing-Photography
Gathering Basic Equipment Transitioning to a Photography Career Taking Great Photographs